Det oplyser Nordjyske Medier. Festen på Brønderslev Gymnasium i december gik ikke helt så fredeligt for sig som man kunne have ønsket. Et skænderi mellem to hold musikere resulterede i at den ene fik en flænge i venstre hånd, og i retten i Hjørring forsøgte man at få klarhed over, hvordan flængen opstod. Skænderiet opstod fordi gruppen af diskjockeys havde lånt musikgruppen et kabel. Da DJ-gruppen efter deres optræden på gymnasiet skulle videre til et nyt job i en fart, kunne musikgruppen ikke finde kablet. Stemningen blev stresset og vist også lidt aggressiv, skriver nordjyske.dk. Den 20-årige musiker nægtede sig skyldig i vold, og retten valgte at frikende ham, da det tilsyneladende ikke kunne bevises, hvordan den anden unge mand fik en flænge i hånden.

Referat:
En 20-årig mand, der var tiltalt for at kaste en whiskyflaske efter en ung mand ved en fest på Brønderslev Gymnasium, er blevet frifundet i retten. 